[{"text_idx": "#000000", "text": "Mae SPECIFIC yn Ganolfan Arloesi a Gwybodaeth (IKC) yn y DU. Mae\u2019r ganolfan wedi\u2019i hachredu gan UKRI ac mae\u2019n arwain y ffordd o ran ymchwil i dechnoleg ynni ac arddangos ar raddfa lawn."}, {"text_idx": "#000001", "text": "Ein gweledigaeth yw byd lle gall adeiladay gynhyrchu, storio, a rhyddhau eu gwres a\u2019u trydan eu hunain o ynni solar. I gyflawni hyn, rydym yn ymchwilio, yn profi ac yn hyrwyddo masnacheiddio cynnar o ran technolegau sydd wedi\u2019u hintegreiddio\u2019n rhan o adeiladau ac sy\u2019n gallu dal gwres a thrydan o\u2019r haul a\u2019i storio mewn adeilad nes y bydd ei angen. Rydym ni hefyd yn ymchwilio i ro\u0302l yr adeiladau hyn yn ein systemau ynni a thrafnidiaeth genedlaethol."}, {"text_idx": "#000002", "text": "Caiff rhai o\u2019r technolegau eu datblygu yma gan ein timoedd ymchwil, sy\u2019n arbenigo ym maes uwchraddio technoleg o\u2019r labordy i raddfa adeilad llawn. Rydym ni hefyd yn gweithio gydag amrywiaeth eang o fusnesau a phartneriaid academaidd i arddangos a chefnogi masnacheiddio cynnar o ran technolegau a systemau adnewyddadwy newydd."}, {"text_idx": "#000003", "text": "Mae adeiladau\u2019n cyfrif am 40% o allyriadau carbon byd-eang; yn y DU, maent yn defnyddio tua 40% o\u2019r holl ynni a gynhyrchir. I fynd i\u2019r afael a\u0302\u2019r argyfwng ynni a lleihau allyriadau carbon, mae\u2019n rhaid i ni newid y ffordd mae adeiladau wedi\u2019u dylunio, eu hadeiladu a\u2019u hintegreiddio i\u2019n system ynni mewn ffordd chwyldroadol: dyma ein cenhadaeth."}, {"text_idx": "#000004", "text": "Ymchwilwyr yn datblygu deunydd storio gwres arloesol newydd ar gyfer effeithlonrwydd ynni gwell"}, {"text_idx": "#000006", "text": "OASIS solar: Trydan gla\u0302n, gwyrdd a dibynadwy i bentref wrth i Adeilad Gweithredol cyntaf India agor"}, {"text_idx": "#000007", "text": "Sut gall dur yn ein hadeiladau gynhyrchu ynni gla\u0302n \u2013 cydweithrediad newydd rhwng y Brifysgol a Tata Steel"}, {"text_idx": "#000010", "text": "Noddwyr a Phartneriaid Diwydiannol Strategol"}, {"text_idx": "#000011", "text": "Mae SPECIFIC yn gonsortiwm academaidd a diwydiannol gyda nifer o bartneriaid o\u2019r byd academaidd, diwydiant a\u2019r llywodraeth."}, {"text_idx": "#000012", "text": "Hefyd rydym yn gweithio gydag ystod eang o sefydliadau sy\u2019n gysylltiedig a\u0302\u2019r sectorau ynni ac adeiladu, megis dylunwyr a datblygwyr adeiladau, rheoleiddwyr, llunwyr polisi, dosbarthwyr ynni ac arbenigwyr integreiddio cerbydau trydan."}, {"text_idx": "#000013", "text": "Ni fydd problem ynni carbon isel yn cael ei datrys gan un math o dechnoleg, un sefydliad neu hyd yn oed un sector yn unig."}, {"text_idx": "#000014", "text": "Rydym yn cydweithio i ddatblygu technolegau ynni newydd a\u2019u masnacheiddio ac i newid sut caiff adeiladau eu dylunio a\u2019u defnyddio."}]